I det første store TV-intervjuet som stortingskandidat for Oslo Ap, sier Støre at han ønsker å bygge «det norske vi» - et multikulturelt Norge - og legger stor vekt på at Norge har endret seg.

– Radikal islam ikke et problem

– Vi er alle deler av minoriteter, Norge er blitt samfunn med mennesker med ulik bakgrunn. Vi skal slå oss til ro med at slik er det, utfordringen med det er å skape «det norske vi», der vi er del av et felleskap, og der hvert menneske har rett til å bli sett, sier Jonas Gahr Støre til NRK.

Se hele intervjuet med Støre her

Dermed etterlater han et helt annet inntrykk enn partikollega og tidligere partisekretær Martin Kolberg, som tidligere i år advarte mot radikal islam.

– Radikal islam er ikke et problem Norge i dag, sier Støre.

– All retorikk som kobler muslim med fare , vold og terror må vi slå ned på, vi må ikke stigmatisere folk ut fra hvilken religion mennesket har.

Han mener Kolberg på generelt grunnlag advarte mot voldsbruk i religionenes navn og går ikke med på at de to er uenige.

Kontakt oss dersom du har spørsmål. Denne videoen er dessverre ikke tilgjengelig. Støre om minoriteter Du trenger javascript for å se video.

Video: Jonas Gahr Støre tror ikke fremmedfrykt er dominerende i den norske befolkningen.

Ja til hijab

På spørsmål om det nå er flere fløyer i Ap om integreringspolitikken, svarer han likevel:

– Det er klart Arbeiderpartiet er et stort parti med ulike meninger. Det er helt naturlig og slik skal det være.

Les NRKs profil på Jonas Gahr Støre , der han svarer på blant annet hvilke saker som er viktigst for ham.

Støre mener også på generelt grunnlag at hijab burde være tillatt overalt i Norge, både i arbeidslivet og på skolene.

– Unntaket er politiet slik vi hadde en debatt om, men ellers skal vi respektere at mange muslimske kvinner ønsker å bruke hijab, sier han.

Gir Jonas Gahr Støre penger til tiggerne i Oslo? Klikk på videoen for å se hva han svarer.

Kontakt oss dersom du har spørsmål. Denne videoen er dessverre ikke tilgjengelig. Støre om tigging Du trenger javascript for å se video.

Debatten er nå stengt for nye innlegg. Takk for deltagelsen!